           


 OBRAZLOŽENJE UZ DRUGE IZMJENE



  PRORAČUNA OPĆINE OMIŠALJ ZA 2026. GODINU

Proračun Općine Omišalj za 2026. godinu i projekcije za 2027. i 2028. godinu te Odluka o izvršavanju Proračuna, donijeti su na sjednici Općinskog vijeća Općine Omišalj, 12. prosinca 2025. godine i objavljeni su u „Službenim novinama Primorsko-goranske županije“ broj 47/25.

Proračunom je utvrđena visina prihoda/primitaka i rashoda/izdataka za 2026. godinu u iznosu od  9.565.427,00 eura.
Člankom 45. Zakona o proračunu („Narodne novine“ br. 144/21) i člankom 15. Odluke o izvršavanju proračuna Općine Omišalj za 2026. godinu, predviđeno je da se tijekom fiskalne godine može vršiti novo uravnoteženje proračuna putem Izmjena i dopuna Proračuna.
Prve izmjene i dopune Proračuna Općine Omišalj za 2026. godinu donijete su 21. svibnja 2026. godine i objavljene su u „Službenim novinama Primorsko-goranske županije“ broj 21/26. Utvrđena je visina prihoda/primitaka i rashoda/izdataka za 2026. godinu u iznosu od 10.247.060,00 eura.

Prijedlog Drugih izmjena i dopuna Proračuna Općine Omišalj za 2026. godinu temelji se na ostvarenju prihoda/primitaka i rashoda/izdataka do 31. kolovoza te smanjenju / povećanju ili pak dopuni pojedinih planiranih aktivnosti i projekata.
Slijedom navedenog predlaže se novi Proračun u iznosu od 10.817.745,00 eura što predstavlja povećanje za 570.685,00 eura ili 5,57%.
Značajnije stavke koje su izmijenjene sukladno ostvarenju i očekivanoj realizaciji su:

	Redni broj
	O p i s
	Proračun 2026/2
	Povećanje /

smanjenje
	Druge  Izmjene 2026.

	
	
	
	
	

	1.
	Kapitalni projekti 
	2.294.476
	330.000
	2.624.476

	2.
	Održavanje komunalne infrastrukture
	1.506.025
	130.260
	1.636.285

	
	
	
	
	


Program javnih potreba

u društvenim djelatnostima Općine Omišalj za 2026. godinu

OBRAZLOŽENJE 

DRUGIH IZMJENA I DOPUNA 

PRORAČUNA OPĆINE OMIŠALJ ZA 2026. GODINU

	OSNOVNOŠKOLSKO OBRAZOVANJE
	2026.
	IZMJENA

	1.
	OŠ Omišalj - Financiranje aktivnosti
	96.000,00
	101.000,00

	2.
	OŠ Omišalj – Nabava radnih bilježnica i pribora
	28.000,00
	31.700,00

	3.
	Financiranje prijevoza
	9.500,00
	10.700,00

	4.
	Ostali izvanredni programi
	9.500,00
	9.500,00

	5.
	Sigurnost djece u prometu
	200,00
	200,00

	6.
	Dogradnja OŠ Omišalj
	60.800,00
	70.525,00

	UKUPNO
	204.000,00
	223.625,00


	1. OŠ Omišalj – Financiranje aktivnosti
	96.000,00
	101.000,00

	Izmjena planiranog iznosa rashoda predlaže se radi usklađenja sredstava za plaće učitelja razredne nastave u produženom boravku, s obzirom na to da su tijekom 2026. godine u dva navrata povećani iznosi njihovih plaća.

	2. OŠ Omišalj – Nabava radnih bilježnica i pribora
	28.000,00
	31.700,00

	Povećanje planiranih sredstava u okviru aktivnosti „OŠ Omišalj – Nabava radnih bilježnica i pribora“ predlaže se radi usklađenja planiranih rashoda s povećanjem cijena udžbenika i radnih bilježnica te povećanjem broja učenika. Slijedom navedenog, planirana sredstva povećavaju se za 3.700,00 EUR, odnosno s 28.000,00 EUR na 31.700,00 EUR, kako bi se osigurala dostatna sredstva za nabavu potrebnih udžbenika, radnih bilježnica i školskog pribora za učenike Osnovne škole Omišalj.

	3. Financiranje prijevoza
	9.500,00
	10.700,00

	Povećanje planiranih sredstava u okviru aktivnosti „Financiranje prijevoza“ predlaže se radi usklađenja planiranih rashoda s povećanjem cijene dnevnog prijevoza učenika od strane prijevoznika. Cijena dnevnog prijevoza učenika povećana je s dosadašnjih 55,00 EUR na 65,00 EUR, zbog čega je potrebno osigurati dodatna sredstva za podmirenje troškova prijevoza.

	6. Dogradnja OŠ Omišalj
	60.800,00
	70.525,00

	Sredstva se povećavaju zbog potrebe za osiguranjem pristupačnosti građevine učenicima i zaposlenicima s invaliditetom. U okviru projektiranja potrebno je predvidjeti dodatna tehnička i projektna rješenja za osiguravanje pristupačnosti i neometanog korištenja građevine osobama smanjene pokretljivosti i osobama s invaliditetom. Potrebno je izraditi projekt vertikalnog transporta, koji nije bio obuhvaćen osnovnim ugovorom.


	SREDNJOŠKOLSKO OBRAZOVANJE
	2026.
	IZMJENA

	1.
	Stipendije za učenike
	24.000,00
	24.000,00

	2.
	Sufinanciranje nabave udžbenika i školskog pribora
	6.000,00
	10.500,00

	3.
	Vanškolski programi
	2.500,00
	2.500,00

	4.
	Financiranje prijevoza učenika
	38.000,00
	38.000,00

	5.
	Pripreme za maturu
	1.875,00
	1.875,00

	UKUPNO
	72.375,00
	76.875,00


	2. Sufinanciranje nabave udžbenika i školskog pribora
	6.000,00
	10.500,00

	U sklopu ove aktivnosti planirano je sufinanciranje nabave udžbenika i školskog pribora učenicima srednjih škola s područja općine Omišalj koji ispunjavaju propisane uvjete. 

U 2025. godini sufinancirano je 49 zahtjeva, te su se u 2026. godini planirala sredstva  prema navedenom broju, uz određeno povećanje.

Za 2026. godinu su iznosi sufinanciranja povećani, sa 100,00 eura na 160,00 eura, te za kućanstva s nižim primanjima roditelja/staratelja propisanim Odlukom, sa 160,00 eura na 200,00 eura.

Pod pretpostavkom da zbog povećanja iznosa sufinanciranja sredstva neće biti dostatna, predlaže se povećanje kako bi se osigurala sredstava za sve zahtjeve koji će biti podneseni.


	PROMICANJE KULTURE
	2026.
	IZMJENA

	1. 
	Koledva
	4.720,00
	4.720,00

	2. 
	Duhovski utorek
	18.150,00
	18.150,00

	3. 
	Festival teatra Omišalj-Čavle
	15.200,00
	15.200,00

	4. 
	Izložbe
	27.925,00
	27.925,00

	5. 
	Klasika na Mirinama
	21.500,00
	21.500,00

	6. 
	Klape na stenah
	4.900,00
	4.900,00

	7. 
	Festival „Omišljanska rozeta“
	22.450,00
	22.450,00

	8. 
	Stomorina
	39.000,00
	39.000,00

	9. 
	Pjesnička večer „Nikola Kraljić“
	1.700,00
	1.700,00

	10. 
	Mala Gospoja
	8.600,00
	8.600,00

	11. 
	Programi za djecu i mlade
	12.700,00
	12.700,00

	12. 
	Festival folklora otoka Krka
	930,00
	930,00

	13. 
	Arheološki park Mirine -Fulfinum
	6.000,00
	6.000,00

	14. 
	Izdavačka djelatnost
	2.800,00
	2.800,00

	15. 
	Financiranje elektroničkih medija
	25.700,00
	25.700,00

	16. 
	Općinsko glasilo „Glasnik“
	26.000,00
	26.000,00

	17. 
	Bežični internet
	3.300,00
	3.300,00

	18. 
	Ostalo u kulturi
	96.000,00
	102.500,00

	19. 
	Komunalne usluge i zaštita - manifestacije
	40.500,00
	40.500,00

	UKUPNO
	378.075,00
	384.575,00


	18. Ostalo u kulturi
	96.000,00
	102.500,00

	Povećanje planiranih sredstava u okviru aktivnosti „Ostalo u kulturi“ predlaže se radi usklađenja planiranih rashoda s ostvarenim potrebama za provedbu kulturnih programa i manifestacija. Nakon provedenog postupka nabave utvrđeno je da su cijene usluga razglasa i rasvjete veće od prvotno planiranih, zbog čega je potrebno osigurati dodatna sredstva za njihovo podmirenje. Također, tijekom godine povećala se potreba za uslugama promidžbe i informiranja vezanim uz provedbu i prezentaciju kulturnih programa i manifestacija.


 Program javnih potreba 
u području zdravstva i socijalne skrbi za 2026. godinu

OBRAZLOŽENJE 

DRUGIH IZMJENA I DOPUNA 

PRORAČUNA OPĆINE OMIŠALJ ZA 2026. GODINU
	SOCIJALNA SKRB
	  2026.
	IZMJENA

	1.
	Pomoć kućanstvima
	64.900,00
	64.900,00

	2.
	Pomoć osobama s utvrđenim invaliditetom
	61.500,00
	69.500,00

	3.
	Pomoć za obrazovanje
	21.400,00
	21.400,00

	4. 
	Financiranje dopunskog zdravstvenog osiguranja
	5.000,00
	7.500,00

	 5.
	Ostale novčane pomoći
	8.100,00
	8.900,00

	UKUPNO
	160.900,00
	172.200,00


	2. Pomoć osobama s utvrđenim invaliditetom
	61.500,00
	69.500,00

	Ovom aktivnosti obuhvaćane su isplate novčane pomoći osobama s prebivalištem na području općine Omišalj koje ispunjavaju socijalni uvjet, odnosno ostvaruju pravo na inkluzivni dodatak te kojima je Nalazom i mišljenjem Zavoda za vještačenje, profesionalnu rehabilitaciju i zapošljavanje osoba s invaliditetom utvrđen invaliditet određenog stupnja. Korisnici mlađi od 18 godina ostvaruju pravo na mjesečnu novčanu pomoć u iznosu od 84,00 do 140,00 eura, ovisno o utvrđenom stupnju invaliditeta. Korisnici stariji od 18 godina s utvrđenim invaliditetom III. ili IV. stupnja ostvaruju pravo na mjesečnu pomoć u iznosu od 105,00 eura.
Planirani iznos sredstava potrebno je povećati zbog povećanja broja korisnika tijekom godine.

	4. Financiranje dopunskog zdravstvenog osiguranja
	5.000,00
	7.500,00

	U sklopu ove aktivnosti planirano je financiranje dopunskog zdravstvenog osiguranja stanovnicima s područja općine Omišalj koji ispunjavaju uvjet prihoda od mirovine, odnosno umirovljenicima čija mirovina ne prelazi iznos prosječne starosne mirovine u Republici Hrvatskoj. Iznos prosječne starosne mirovine utvrđuje se na temelju podatka objavljenog na službenoj stranici Hrvatskog zavoda za mirovinsko osiguranje, a odnosi se na razdoblje kalendarske godine koja prethodi godini podnošenja zahtjeva, s uključenim međunarodnim ugovorima. U 2026. godini besplatno dopunsko zdravstveno osiguranje, temeljem Odluke o socijalnoj skrbi Općine Omišalj, mogu ostvariti umirovljenici s mirovinom do 570,14 eura, uz ispunjenje ostalih propisanih uvjeta. 

Sredstva su planirana na temelju broju korisnika u prethodnoj godini, odnosno za 43 korisnika. Međutim, zbog povećanja iznosa premije dopunskog zdravstvenog osiguranja od 1. veljače 2026. godine (s 111,49 eura na 180,00 eura), planirana sredstva su u dosadašnjem razdoblju u cijelosti iskorištena, pri čemu je financirano 29 korisnika.
Slijedom navedenog, predlaže se povećanje planiranih proračunskih sredstava za ovu aktivnost kako bi se osigurala dostatna sredstva za financiranje dopunskog zdravstvenog osiguranja korisnicima koji će tijekom preostalog dijela proračunske godine podnijeti zahtjev i ispunjavati propisane uvjete.


	5. Ostale novčane pomoći
	8.100,00
	8.900,00

	U sklopu ove aktivnosti planirano je sljedeće: (1) pomoć za podmirenje troškova lijekova, (2) pomoć za podmirenje pogrebnih troškova, i (3) pomoć u podmirenju troškova smještaja u psihijatrijskoj bolnici, ustanovama socijalne skrbi i domu za starije i nemoćne, a sve sukladno Odluci o socijalnoj skrbi.

Tijekom dosadašnjeg razdoblja 2026. godine pravo na pomoć za podmirenje troškova lijekova ostvaruje 14 korisnika, što predstavlja značajno povećanje u odnosu na 2025. godinu, kada je navedenu pomoć ostvarilo 6 korisnika.
Slijedom povećanja broja korisnika od planiranog broja temeljem 2025. godine,  potrebno je osigurati dodatna financijska sredstva kako bi se omogućila daljnja pomoć za podmirenje troškova lijekova. Zahtjevi za priznanje ostalih pomoći u području ove aktivnosti nisu zaprimljeni. 


	ZDRAVSTVENA ZAŠTITA
	   2026.
	IZMJENA

	1.
	Pomoći zdravstvenim ustanovama
	25.200,00
	20.600,00

	2.
	Specijalistički pregledi 
	5.500,00
	5.500,00

	3.
	Sufinanciranje rada hospicija
	4.000,00
	4.000,00

	4.
	Sufinanciranje prijevoza onkoloških pacijenata
	25.000,00
	25.000,00

	UKUPNO
	59.700,00
	55.100,00


	1. Pomoći zdravstvenim ustanovama
	25.200,00
	20.600,00

	U sklopu ove aktivnosti planirano je: (1) sufinanciranje rada turističke ambulante u Njivicama tijekom ljetne sezone i (2) sufinanciranje dodatnog oblika rada u djelatnosti hitne medicine za turističku sezonu 2026., iznad standarda predviđenog Mrežom hitne medicine.

Rad turističke ambulante organiziran je od strane Doma zdravlja PGŽ u ljetnoj sezoni 2026. godine radom jednog tima, na način da tri dana ambulanta djeluje u Njivicama, a tri dana u Malinskoj. 

Budući da je rad ambulante organiziran za područje dvije otočne općine, te obje sudjeluju u sufinanciranju rada, potrebna su manja sredstva od ranije planiranih, stoga se predlaže mijenjanje ove stavke. 


	UNAPREĐENJE KVALITETE ŽIVOTA
	   2026.
	IZMJENA

	1.
	Razvoj aktivnosti i sadržaja za kvalitetniji život
	7.000,00
	7.000,00

	2.
	Crveni križ i Caritas
	27.150,00
	27.150,00

	3.
	Nužni standard
	2.700,00
	4.200,00

	4.
	Pomoć i njega u kući – gerontodomaćica
	23.650,00
	23.650,00

	5.
	Prigodni pokloni za blagdane
	28.700,00
	28.700,00

	6.
	Humanitarni projekt „Dobri ljudi-djeci Hrvatske“
	10.000,00
	10.000,00

	7.
	Sufinanciranje troškova medicinski pomognute oplodnje
	3.000,00
	3.000,00

	8.
	Potpore roditeljima po rođenju djeteta
	12.200,00
	15.800,00

	UKUPNO
	114.400,00
	119.500,00


	3. Nužni standard
	2.700,00
	4.200,00

	Općina Omišalj sukladno ugovoru s Komunalnim društvom Kozala d.o.o. osigurava poslove preuzimanja i prijevoza umrle osobe ili posmrtnih ostataka osoba za koje nije moguće utvrditi uzrok smrti bez obdukcije, od mjesta smrti do nadležne patologije ili sudske medicine, sukladno Zakonu o pogrebničkoj djelatnosti. 

Budući su iskorištena planirana sredstva za 2026. godinu (7 izvršenih usluga), osiguravaju se dodatna sredstva za daljnje izvršavanje ugovornih obveza u 2026. godini.

	8. Potpore roditeljima po rođenju djeteta
	12.200,00
	15.800,00

	U sklopu ove aktivnosti planirani su troškovi za: (1) isplatu novčane pomoći po rođenju djeteta u iznosu od 600,00 eura te (2) financiranje programa „Tečaj za trudnice“, koji provodi Dom zdravlja PGŽ-a u Krku.

Sredstva za isplatu novčane pomoći po rođenju djeteta prvotno su osigurana sukladno broju korisnika novčane pomoći u 2025. godini (14 korisnika), uz određeno povećanje. 
Tijekom dosadašnjeg razdoblja 2026. godine pravo na pomoć ostvarilo je 17 korisnika. Kako bi se osigurala dostatna sredstva za buduće zahtjeve, do kraja proračunske godine, predlaže se povećanje iznosa. 


Program održavanja i građenja komunalne infrastrukture 2026. godinu

OBRAZLOŽENJE DRUGIH IZMJENA I DOPUNA PRORAČUNA OPĆINE OMIŠALJ ZA 2026. GODINU

	PROGRAM ODRŽAVANJA KOMUNALNE INFRASTRUKTURE
	2026.
	IZMJENA

	1. Čišćenje javnih površina
	321.600,00
	321.600,00

	2. Ekološko-komunalne akcije
	68.050,00
	53.050,00

	3. Tekuće održavanje javnih površina
	80.000,00
	80.000,00

	4. Održavanje zelenih površina
	382.000,00
	382.000,00

	5. Potrošnja vode s javnih površina
	19.000,00
	30.000,00

	6. Intelektualne usluge
	8.650,00
	8.650,00

	7. Održavanje nerazvrstanih cesta
	104.000,00
	144.000,00

	8. Održavanje oborinskih kanala
	29.500,00
	29.500,00

	9. Održavanje i potrošnja javne rasvjete
	195.000,00
	220.000,00

	10. Održavanje groblja
	12.650,00
	12.650,00

	11. Usluge električnih vozila
	32.625,00
	32.625,00

	UKUPNO
	     1.253.075,00
	     1.314.075,00


	2. Ekološko-komunalne akcije
	68.050,00
	53.050,00

	Smanjenje sredstava u iznosu od 15.000,00 eura predstavlja usklađenje proračuna prvenstveno s očekivanim izvršenjem ugovornih obveza za veterinarsko-higijeničarske usluge. Tijekom godine na području općine nije evidentiran veći broj pasa kojima bi bilo potrebno osigurati udomljavanje, zbog čega su stvarni troškovi znatno niži od prvotno planiranih.

	5. Potrošnja vode s javnih površina
	19.000,00
	30.000,00

	Povećanje planiranih sredstava za potrošnju vode potrebno je zbog povećane potrošnje tijekom ljetnih mjeseci, uzrokovane izrazito visokim temperaturama. Povećana potrošnja vode zabilježena je zbog potrebe  navodnjavanje i održavanje zelenih površina kao i za korištenja tuševa na plažama. Dodatno, tijekom godine u nekoliko navrata došlo je do puknuća cjevovoda, što je uzrokovalo gubitke vode i posljedično povećanu potrošnju, odnosno veće troškove po osnovi potrošnje vode.

	7. Održavanje nerazvrstanih cesta
	104.000,00
	144.000,00

	Sredstva se povećavaju za 40.000,00 eura zbog dodatne potrebe za unaprjeđenjem i održavanjem prometne infrastrukture. Dio dodatno osiguranih sredstava namijenit će se sanaciji kolničke konstrukcije, dok će se preostala sredstva koristiti za obnovu i unaprjeđenje prometne signalizacije.

	9. Održavanje i potrošnja javne rasvjete
	195.000,00
	220.000,00

	Sredstva se povećavaju za potrebe izrade priključenja građevina na elektroenergetsku distribucijsku mrežu. Riječ je priključenju POS-ovih stanova, Dječjeg vrtića Njivice te izradu priključaka u ulici Nikole Jurjevića.


	PROGRAM OSTALE KOMUNALNE DJELATNOSTI
	2026.
	IZMJENA

	1. Interventni radovi
	110.000,00
	170.000,00

	2. Intelektualne usluge
	50.000,00
	50.000,00

	3. Radovi po zahtjevu mjesnih odbora
	11.000,00
	11.000,00

	4. Održavanje dječjih igrališta
	40.000,00
	40.000,00

	5. Sufinanciranje autobusnog linijskog prijevoza
	28.800,00
	28.800,00

	UKUPNO
	          239.800,00
	          299.800,00


	1. Interventni radovi
	110.000,00
	170.000,00

	Temeljem Rješenja Lučke kapetanije Rijeka – Ispostava Omišalj, Općini Omišalj naloženo je uklanjanje pet brodica izgorenih u požaru. Općina Omišalj provela je postupak nabave te su predmetni radovi izvedeni u ukupnom iznosu od 48.750,00 eura. Sredstva na navedenoj poziciji prvenstveno se osiguravaju za podmirenje troškova uklanjanja izgorenih brodica, dok će se preostala sredstva koristiti za provedbu dodatnih interventnih radova, prema potrebi.


	PROGRAM PROSTORNOG UREĐENJA I UNAPREĐENJA STANOVANJA
	2026.
	IZMJENA

	1. Gradnja kolno - pješačkih prilaza
	130.000,00
	130.000,00

	2. Ribarska obala – luka, obalni put i kupalište
	100.000,00
	150.000,00

	3. Uređenje obalne šetnice – Riva
	20.000,00
	20.000,00

	4. Prostorni planovi
	60.000,00
	60.000,00

	5. Katastarska izmjera
	15.000,00
	15.000,00

	6. Gradnja groblja-proširenje
	15.000,00
	15.000,00

	7. Centar Omišalj – uređenje
	200.000,00
	200.000,00

	8. Nabava opreme
	139.625,00
	139.625,00

	9. Gradnja javne rasvjete
	143.500,00
	143.500,00

	10. Cesta Večja
	80.000,00
	180.000,00

	11. Uređenje ceste križ-riva
	75.000,00
	75.000,00

	12. Nogometno igralište Pušća
	740.000,00
	920.000,00

	13. Interreg projekt Transfer
	148.700,00
	148.700,00

	14. Multifunkcionalna sportska dvorana
	40.000,00
	40.000,00

	15. Sufinanciranje izgradnje POS stanova
	387.651,00
	387.651,00

	UKUPNO
	2.294.476,00
	2.624.476,00


	2. Ribarska obala – luka, obalni put i kupalište
	100.000,00
	150.000,00

	Proveden je otvoreni postupak javne nabave za radove na projektu „Rekonstrukcija luke, obalnog puta, kupališta i parka u naselju Njivice – faza B2“. Nakon provedenog postupka, najpovoljnija ponuda pristigla je u iznosu većem od procijenjene vrijednosti radova. Kako bi se osigurala dostatna sredstva za sklapanje ugovora s odabranim izvođačem radova, potrebno je osigurati ukupan iznos ugovorene vrijednosti kroz Proračun i projekcije Proračuna. Slijedom navedenog, sredstva se povećavaju za 50.000,00 eura.

	10. Cesta Večja
	80.000,00
	180.000,00

	Sredstva se povećavaju sukladno procjeni ukupnih troškova projekta rekonstrukcije dijela Ulice Večja, izgradnje javne rasvjete i rekonstrukcije vodovoda, koji se očekuju do kraja 2026. godine. Potrebno je naglasiti da smo za provedbu navedenog projekta dobili sredstva od Ministarstva regionalnoga razvoja i fondova Europske unije u iznosu od 82.620,00 eura, koja se moraju realizirati tijekom 2026. godine.

	12. Nogometno igralište Pušća
	740.000,00
	920.000,00

	Završeni su radovi prve i druge faze izgradnje nogometnog igrališta s umjetnom travom te je igralište stavljeno u funkciju, čime su svim uzrastima nogometnog kluba omogućeni uvjeti za održavanje treninga i odigravanje utakmica. Kako bi se tijekom zimskog razdoblja omogućilo održavanje treninga i u večernjim terminima, potrebno je osigurati odgovarajuću rasvjetu igrališta. Povećana sredstva namijenjena su izgradnji rasvjete nogometnog igrališta te za dobavu i ugradnju montažne tribine za gledatelje sa 100tinjak sjedećih mjesta, čime će se osigurati primjereni uvjeti za praćenje treninga i utakmica za roditelje i ostale gledatelje.


	PROGRAM UPRAVLJANJA IMOVINOM
	2026.
	IZMJENA

	1. Prostori u vlasništvu Općine i razvoj stanovanja
	        252.950,00
	        322.210,00

	2. Prostori u vlasništvu Općine – gradnja i dodatna ulaganja
	        100.000,00
	        100.000,00

	3. Dječji vrtić Njivice
	         1.100.000,00
	         1.100.000,00

	UKUPNO
	1.452.950,00
	         1.522.210,00


	1. Prostori u vlasništvu Općine i razvoj stanovanja
	        252.950,00
	        322.210,00

	Uvećani iznos namijenjen je za usluge tekućeg i investicijskog održavanja prostora u vlasništvu Općine Omišalj, razvoj stanovanja te troškove potrošnje električne energije. Sredstva se odnose i na sadnju drvoreda, rekonstrukciju postojećih zelenih otoka, krčenje većih površina zaraslih čestica te ostale usluge tekućeg i investicijskog održavanja prostora u vlasništvu Općine Omišalj. Povećanje troškova električne energije posljedica je postupnog ublažavanja mjera subvencioniranja cijene električne energije te primjene novih tarifnih stavki za distribuciju i prijenos električne energije za 2026. godinu, koje je donijela Hrvatska energetska regulatorna agencija (HERA).


	PROGRAM TURIZMA
	2026.
	IZMJENA

	1. Avio oglašavanje 
	9.000,00
	9.000,00

	2. Eko akcije udruga
	2.000,00
	2.000,00

	3. Zakup zemljišta
	4.000,00
	4.000,00

	4. Sufinanciranje obnove fasada
	10.000,00
	18.000,00

	5. TZ otoka Krka
	27.352,00
	27.352,00

	UKUPNO
	             52.352,00
	              60.352,00


	4. Sufinanciranje obnove fasada
	10.000,00
	18.000,00

	Iznos sufinanciranja obnove fasada u staroj jezgri se povećava uslijed zaprimljenih zahtjeva za sufinanciranje.


